proxectonos/corpus_dominio_legal_administrativo_tmp huggingface dataset:
ORDE do 26 de setembro de 1996 pola que se atribúe o exercicio de funcións en materia de asociacións e espectáculos públicos.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 30/09/1996

Polo Decreto 336/1996, do l3 de setembro, a Comunidade Autónoma de Galicia, asume as funcións e servicios en materia de asociacións e espectáculos públicos, traspasados mediante os reais decretos 1639/l996 e 1640/1996, do 5 de xullo, que lle foron asignados á Consellería de Xustiza, Interior e Relacións Laborais.
Neste decreto, facúltase o conselleiro de Xustiza, Interior e Relacións Laborais a dictar cantas disposicións sexan necesarias para o seu desenvolvemento e adopta-las medidas precisas para a plena efectividade e executividade práctica das funcións traspasadas.
Na súa virtude, co fin de lograr unha xestión máis áxil e eficaz en consonancia cos principios de economía, celeridade e eficacia que deben presidir toda actuación administrativa, faise necesario atribuír ós delegados provinciais determinadas competencias das que se asumen no Decreto 336/l996, no ámbito das súas respectivas provincias, e de acordo co anterior,
DISPOÑO:
Artigo lº.-Asignación de funcións.
Corresponderán ós delegados provinciais da Consellería de Xustiza, Interior e Relacións Laborais, no ámbito da súa respectiva provincia, exercita-las
funcións propias da consellería que se determinan no presente decreto.
Artigo 2º.-Espectáculos públicos.
En materia de espectáculos públicos, corresponderánlles ós delegados provinciais as funcións transferidas que viñan desempeñando os órganos da Administración periférica do Estado.
Artigo 3º.-Asociacións.
En materia de asociacións, corresponderánlles ós delegados provinciais as seguintes funcións que viñan desempeñando os órganos da Administración periférica do Estado:
a) O rexistro de tódalas asociacións que desenvolvan principalmente as súas actividades e teñan establecido o seu domicilio dentro do territorio da súa provincia, así como das súas modificacións estatutarias.
b) O exercicio da función da publicidade rexistral respecto ás ditas asociacións.
c) Realiza-las comunicacións ordinarias e preceptivas ó Rexistro Nacional de Asociacións nos casos que proceda.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de setembro de 1996.
Jesús C. Palmou Lorenzo
Conselleiro de Xustiza, Interior e Relacións Laborais
Sres. Delegados Provinciais da Consellería de Xustiza, Interior e Relacións Laborais
7043
DECRETO 360/1996, do 26 de setembro, de atribución ós órganos da Comunidade Autónoma de Galicia do exercicio da potestade sancionadora en materia de espectáculos públicos.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 30/09/1996

A Lei orgánica l6/l995, do 27 de decembro, ampliou as competencias da Comunidade Autónoma de Galicia, incluíndo as relativas á materia de espectáculos públicos. Como consecuencia disto, polo Real decreto l640/l996 do 5 de xullo, transpasoulle á Comunidade Autónoma de Galicia as funcións e servicios en materia de espectáculos públicos.
A Comunidade Autónoma de Galicia polo Decreto 336/l996, do l3 de setembro, asumiu as competencias na citada materia asignándollas á Consellería de Xustiza, Interior e Relacións Laborais e dentro desta á Dirección Xeral de Interior.
Establecida a estructura orgánica dos órganos superiores da Consellería de Xustiza, Interior e Relacións Laborais, polo Decreto 292/l996, do 26 de xullo, cómpre establece-la determinación concreta dos órganos que deben exerce-la potestade sancionadora na referida materia de espectáculos públicos.
Na súa virtude, por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia, na súa reunión do día vinteseis de setembro de mil novecentos noventa e seis,
DISPOÑO:
Artigo único.-As competencias relativas ó exercicio da potestade sancionadora en materia de espectáculos públicos, exerceranas os órganos seguintes:
a) O Consello da Xunta de Galicia, as facultades que na lexislación estatal, aplicable nesta materia, se lle asignan ó Consello de Ministros.
b) O conselleiro de Xustiza, Interior e Relacións Laborais, as asignadas ó ministro de Interior.
c) O director xeral de Interior, as asignadas ós titulares de órganos superiores e directivos do Ministerio de Interior.
d) Os delegados provinciais da Consellería de Xustiza, Interior e Relacións Laborais as asignadas ós gobernadores civis.
Disposicións derradeiras
Primeira.-Autorízase ó conselleiro de Xustiza, Interior e Relacións Laborais a dictar cantas disposicións sexan necesarias para o desenvolvemento do presente decreto.
Segunda.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinteseis de setembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9607091
CORRECCIÓN de erros.-Resolución do 30 de agosto de 1996 pola que se convocan cinco cursos para a obtención do diploma de directivo da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 24/09/1996

Advertidos erros na devandita resolución, publicada no DOG nº 174, do 5 de setembro de 1996, é necesario efectua-la seguinte corrección:
Na páxina 8.215, o cuarto parágrafo, «De acordo coa Orde de 2 de xuño de 1986...» suprímese.
9606740
DECRETO 347/1996, do 19 de setembro, polo que se nomea presidente do Padroado do Centro Galego de Arte Contemporánea a Julián Trincado Settier.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 24/09/1996

En virtude do establecido no artigo 5.3º do Decreto 326/1996, do 26 de xullo, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día dezanove de setembro de mil novecentos noventa e seis,
Nomeo presidente do Padroado do Centro Galego de Arte Contemporánea a Julián Trincado Settier.
Santiago de Compostela, dezanove de setembro de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
9606989
DECRETO 348/1996, do 19 de setembro, polo que se nomea vicepresidente do Padroado do Centro Galego de Arte Contemporánea a José Manuel García Iglesias.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 24/09/1996

En virtude do establecido no artigo 5.3º do Decreto 326/1996, do 26 de xullo, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día dezanove de setembro de mil novecentos noventa e seis,
Nomeo vicepresidente do Padroado do Centro Galego de Arte Contemporánea a José Manuel García Iglesias.
Santiago de Compostela, dezanove de setembro de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
6821
CORRECCIÓN de erros.-Resolución do 3 de setembro de 1996 pola que se convocan varios cursos de formación continua para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 27/09/1996

Advertidos erros na devandita resolución, publicada no DOG nº 181, do 16 de setembro de 1996, é necesario efectua-las seguintes correccións:
Na páxina 8.415, no curso de adestramento en habilidades sociais (3 cursos), no punto 3. Desenvolvemento, no apartado 3.1. Duración; onde di: «40 horas (20 prácticas e 20 teóricas).», debe dicir: «12 horas por curso (6 prácticas e 6 teóricas)».
Na mesma páxina, no curso de análise e avaliación institucional en centros residenciais para menores (1 curso), hai que face-las seguintes correccións:
-No punto 2. Destinatarios, onde di: «Persoal técnico das delegacións e servicios centrais da Dirección Xeral de Falmilia»; debe dicir: «Directores de centros propios, responsable de centros das delegacións e servicios centrais da Dirección Xeral de Familia».
-Igualmente o segundo parágrafo do punto 2. Destinatarios, elimínase.
-No punto 3.2. Lugares e datas, onde di: «Santiago de Compostela, 23, 24 e 25 de outubro de 1996» debe dicir: «Os días 23 e 25 na Escola Galega de Administración Pública e o día 24 no salón de actos pequeno de Presidencia».
Na páxina 8.416, no curso de Execución de medidas de liberdade vixiada e servicios en beneficio da Comunidade Autónoma, o segundo parágrafo do punto 2. Destinatarios, elimínase.
6865
DECRETO 357/1996, do 19 de setembro, polo que o Centro Superior Bibliográfico de Galicia pasa a denominarse Centro Superior Bibliográfico de Galicia Xosé Fernando Filgueira Valverde.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 27/09/1996

A importancia da figura de Xosé Filgueira Valverde na cultura galega é tan ampla e tan profunda como a súa inmensa capacidade de traballo e de entrega á terra que tanto amou e á que dedicou toda a súa vida de estudio e sacrificio. Home de inmensurable curiosidade e de cultura humanista e universal, todo canto a Galicia atinxía espertaba o seu interese e era motivo para el de investigación e de análise. A nosa historia, a nosa literatura, a arqueoloxía, a arte, a antropoloxía, a lingüística, e tódolos campos da cultura en xeral contan con importantes achegas deste galego insigne, figura fundamental neste século e mestre de moitas xeracións de pensadores, intelectuais e investigadores galegos. Dentro da súa enciclopédica achega á nosa cultura, a bibliografía e os estudios sobre o libro galego ocupan un lugar non menos importante có das outras disciplinas académicas. Os seus incansables traballos de investigación, o seu importantísimo labor no mantemento e dirección da bibliografía
galega, a creación dun importantísimo centro de investigación sobre o libro no Museo de Pontevedra, a súa participación en innumerables proxectos de recuperación e de estudio da nosa imprenta e dos nosos principais monumentos bibliográficos, tantas e tan importantes contribucións á nosa bibliografía e o coñecemento da nosa historia cultural arredor do libro e a imprenta, que fan del unha figura fundamental e merecente do recordo e do agradecemento de tódolos galegos.
Na súa virtude, por proposta do conselleiro de Cultura e Comunicación Social e logo de deliberación do Consello da Xunta de Galicia, na súa reunión do día dezanove de setembro de mil novecentos noventa e seis,
DISPOÑO:
Artigo único.-O Centro Superior Bibliográfico de Galicia, creado pola Lei 14/1989, do 11 de outubro, de bibliotecas, denominarase Centro Superior Bibliográfico de Galicia Xosé Fernando Filgueira Valverde.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezanove de setembro de mil novecentos noventa e seis.
Manuel Fraga Iribarne
Presidente
Jesus Pérez Varela
Conselleiro de Cultura e Comunicación Social
7047
CORRECCIÓN de erros.-Decreto 332/1996, do 26 de xullo, polo que se aproba o nomenclátor correspondente ás entidades de poboación da provincia de Ourense.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/09/1996

Advertido erro no texto do devandito decreto, publicado no DOG nº 1969, do 29 de agosto de 1996, cómpre face-la seguinte corrección:
Na páxina 8.100, onde di: «RIVADAVIA», debe dicir: «RIBADAVIA».
9606836
DECRETO 358/1996, do 26 de setembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de construcción da estrada A Cañiza-Arbo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/09/1996

A Deputación Provincial de Pontevedra, en sesión celebrada o día 29 de marzo de 1996, aprobou o proxecto de construcción da estrada A Cañiza-Arbo e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no Art. 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 19 de xullo de 1996 baixo o número 7356.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda, emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 1 de xullo de 1996, co número 6659.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, pola imperiosa necesidade de posuí-la dispoñibilidade dos terreos, para poder adxudicar tales obras dentro da presente anualidade, pois doutro modo perderíase o financiamento previsto polo Ministerio de Economía e Facenda, dado que as obras están incluídas no Programa Operativo Interreg II España-Portugal, co conseguinte prexuízo para o interese público provincial.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinteseis de setembro de mil novecentos noventa e seis,
DISPOÑO:
Artigo único.-De conformidade co disposto no artigo cincuenta e dous da Lei de expropiación forzosa, declárase a urxente ocupación, pola Deputación Provincial de Pontevedra, para efectos de
expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de construcción estrada A Cañiza-Arbo.
Santiago de Compostela, a vinteseis de setembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Consellerio de Xustiza, Interior e Relacións Laborais
7022
RESOLUCIÓN do 2 de agosto de 1996, da Dirección Xeral de Ordenación Educativa e Centros, pola que se autoriza a implantación de ciclos formativos en centros privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/09/1996

Estudiadas as propostas promovidas ó amparo da Orde do 22 de marzo de 1996 (DOG do 3 de abril), pola que se dictan normas referentes á renovación da oferta de ensinanzas experimentais durante o curso 1996-1997, procede prosegui-la implantación anticipada das ensinanzas establecidas na Lei 1/1990, do 3 de outubro, de ordenación xeral do sistema educativo.
É polo que esta dirección xeral, por proposta da Dirección Xeral de Ensinanzas Profesionais e Formación de Adultos,
RESOLVE:
Autoriza-la implantación dos ciclos formativos para o curso 1996-1997, nos centros privados que se relacionan:
1. A Coruña.
1.1. Colexio Karbo (A Coruña).
-Un ciclo formativo de grao medio Xestión administrativa da familia profesional Administración, para un máximo de 30 alumnos.
2. Pontevedra.
2.1. Seresco (Vigo).
-Un ciclo formativo de grao superior Desenvolvemento de aplicacións informáticas da familia profesional Informática, para un máximo de 30 alumnos.
Santiago de Compostela, 2 de agosto de 1996.
Severino Somoza Gómez
Director xeral de Ordenación Educativa e Centros
6613
CORRECCIÓN de erros.-Orde do 31 de xullo de 1996 pola que se determinan as épocas hábiles de caza durante a temporada 1996-1997.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 20/09/1996

Advertidos erros no texto da dita orde, publicada no DOG nº 165, do 23 de agosto de 1996, procede face-las seguintes correccións:
1ª.-Na páxina 7.936, artigo 19º.-«Terreos nos que se prohibe o exercicio da caza», apartado. 1. «A Coruña:», onde di:
«... v) Queda prohibido o exercicio de toda clase de caza na marisma de Carnota na área incluída dentro do perímetro da masa de auga.
O Servicio Provincial de Medio Ambiente Natural da Coruña sinalizará os límites territoriais que comprende a prohibición....».
debe dicir:
«... v) Queda prohibido o exercicio de toda clase de caza na marisma de Carnota na área incluída dentro do perímetro da masa de auga.
w) Queda prohibido o exercicio de toda clase de caza no encoro de Vilagudín, nos concellos de Cerceda, Ordes e Tordoia, na área incluída dentro dos 200 m da cota máxima do nivel de auga do encoro.
O Servicio Provincial de Medio Ambiente Natural da Coruña sinalizará os límites territoriais que comprende a prohibición....».
2ª.-Na páxina 7.937, artigo 19º.-«Terreos nos que se prohibe o exercicio da caza», apartado 4. «Pontevedra:», onde di:
«a) Queda prohibido o exercicio de toda clase de caza nas illas Cíes e na illa de Ons».
debe dicir:
«a) Queda prohibido o exercicio de toda clase de caza no Parque Natural das illas Cíes e na illa de Ons».
3ª.-Na páxina 7.938, artigo 23º.-,onde di:
«... O uso de armas prohibidas ou outros medios proscritos constitúe un delicto ou ben falta de caza, por aplicación do artigo 46 do Regulamento de caza
e por isto tales conductas serán xulgadas polo órganos xurisdiccionais de carácter penal. ...».
debe dicir:
«... O uso de armas prohibidas ou outros medios proscritos, así coma tódolos delictos e faltas previstos na Lei 1/1970, de 4 de abril, de caza, non contidos na Lei orgánica 10/1995, de 23 de novembro, do Código Penal terán a consideración de infraccións administrativas moi graves, por aplicación da disposición derrogatoria única, apartado 1.e), de dita lei orgánica, sancionándose con multa de cincuenta mil a cincocentas mil pesetas e retirada da licencia de caza, ou da facultade de obte-la, por un prazo de dous a cinco anos. ..».
6599
RESOLUCIÓN do 2 de setembro de 1996 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 20/09/1996

Vista a proposta do director xeral de Promoción Cultural, en conformidade co establecido no artigo 4 da Orde do 4 de abril de 1995 (DOG nº 99 do 25 de maio), pola que se desenvolve o funcionamento do Rexistro de Bibliotecas de Galicia,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo comezando pola Biblioteca Pública Municipal de Leiro (Ourense), e rematando pola Asociación de Veciños O Pilar-Recimil, Ferrol (A Coruña).
Santiago de Compostela, 2 do setembro de 1996.
Jesús Pérez Varela
Conselleiro de Cultura e Comunicación Social
ANEXO
-Biblioteca Pública Municipal de Leiro (Ourense).
-Biblioteca Pública Municipal de Carral (A Coruña).
-Biblioteca Asociación Veciños do Camiño Ancho, A Pobra do Caramiñal (A Coruña).
-Biblioteca Pública Municipal de Ponteceso (A Coruña).
-Biblioteca Pública Municipal de Boiro (A Coruña).
-Biblioteca Pública Municipal de Tarrío (Culleredo), (A Coruña).
-Biblioteca Municipal Miguel González Garcés de Culleredo (A Coruña).
-Biblioteca Pública Municipal Forum Metropolitado da Coruña (A Coruña).
-Biblioteca Pública Municipal Castrillón da Coruña (A Coruña).
-Biblioteca Municipal Central El Viejo Pancho de Ribadeo (Lugo).
-Biblioteca Municipal de Castro Caldelas (Ourense).
-Biblioteca Asociación de Veciños O Pilar-Recimil, de Ferrol (A Coruña).
9606834
DECRETO 355/1996, do 13 de setembro, polo que se acepta a cesión a título gratuíto dun terreo de 700 m sito no lugar de Abesadas, termo municipal de Ribeira (A Coruña), feita a favor da Comunidade Autónoma de Galicia para a construcción dun edificio que albergará os xulgados de ámbito municipal e do partido xudicial de Ribeira.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/09/1996

O Pleno da Corporación Municipal de Ribeira (A Coruña), reunido en sesión ordinaria do 29 de abril de 1996, acordou a cesión á Comunidade Autónoma de Galicia dun terreo de 700 m para a construcción dun edificio destinado a alberga-los xulgados de ámbito municipal e do partido xudicial de Ribeira.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos en que o Concello de Ribeira acordou a cesión, logo de deliberación do Consello da Xunta de Galicia na súa reunión do día trece de setembro de mil novecentos noventa e seis,
DISPOÑO:
Artigo 1º
Acéptase a cesión gratuíta dun terreo de 700 m, pertencente ó concello de Ribeira, denominado Abesada de Dentro, na parroquia e concello de Ribeira, con fronte á rúa Mariño de Ribera,esquina coa rúa Barbanza.
O inmoble descrito atópase inscrito no Rexistro da Propiedade de Noia, no tomo 798, libro 202, folio 45, predio nº 17.007, inscrición 2ª.
Artigo 2º
O inmoble cedido destinarase á construcción pola Consellería de Xustiza,Interior e Relacións Laborais dun edificio que albergará os xulgados de ámbito municipal e do partido xudicial de Ribeira.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trece de setembro de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
9606919
DECRETO 356/1996, do 13 de setembro, polo que se crean os institutos de educación secundaria de Ames e de Laracha, na provincia da Coruña, e de Alfoz, Rábade, Taboada e Xove, na provincia de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/1996

O Estatuto de autonomía para Galicia establece, no seu artigo 31, que é de competencia plena da Comunidade Autónoma galega o regulamento e administración do ensino en toda a súa extensión, niveis e prazos, modalidades e especialidades, no ámbito das súas competencias.
Con base no exposto anteriormente, resulta conveniente atende-la demanda de postos escolares, tendo en conta para tal fin as necesidades existentes, a máis racional distribución de ensinanzas e as características das zonas con carencias no ensino, así como, se é o caso, proporcionar mellores instalacións que substitúan a centros existentes.
O obxecto deste decreto é crear nas localidades que nel se sinalan institutos de educación secundaria.
Por todo iso, por proposta do conselleiro de Educación e Ordenación Universitaria en uso das competencias atribuídas pola Lei 1/1983, do 22 de febreiro, modificada pola Lei 11/1988, do 20 de outubro, e logo de deliberación do Consello da Xunta de Galicia na súa reunión do día trece de setembro de mil novecentos noventa e seis,
DISPOÑO:
Artigo 1º
Créanse os institutos de educación secundaria nos seguintes concellos:
-Ames (A Coruña) : 12 unidades.
-Laracha (A Coruña): 16 unidades.
-Alfoz (Lugo) : 8 unidades.
-Rábade (Lugo) : 12 unidades.
-Taboada (Lugo) : 8 unidades.
-Xove (Lugo) : 8 unidades.
Artigo 2º
A Consellería de Educación e Ordenación Universitaria adoptará as medidas necesarias para o mellor cumprimento do anteriormente sinalado e determinará os cadros de persoal docente, administrativo e subalterno necesario para o máis eficaz desenvolvemento das actividades docentes.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, trece de setembro de mil novecentos noventa e seis.
Manuel Fraga Iribarne
Presidente
Celso Currás Fernandez
Conselleiro de Educación e Ordenación Universitaria
9607000
ORDE do 10 de setembro de 1996 pola que se declara de interese galego a Fusgace,Fundación para el Estudio y Desarrollo Socioeconómico de Galicia y de las Comunidades Europeas e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/09/1996

Con data do 5 de agosto de 1996 publicouse no Diario Oficial de Galicia a orde da Consellería da Presidencia e Administración Pública do 15 de xullo de 1996 pola que se clasifica como mixta a fundación Fusgace, Fundación para el Estudio y Desarrollo Socioeconómico de Galicia y de las Comunidades Europeas adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada na Coruña o día 28 de febreiro de 1996 ante o notario desa cidade Francisco Manuel Ordó
ñez Arman, co número trece do seu protocolo, polas seguintes entidades: Instituto de Dirigentes de Galicia, S.L. (representada por Uxío Fernández Fernández), Planigalaica, S.L. (representada por Joaquín de Ramos Durántez) e Biancio Inmobiliaria, S.A. (representada por Camilo Prado López), sendo complementada e enmendada por outra do vintecinco de marzo ante o mesmo notario e co número setecentos corenta e tres de protocolo.
Esta fundación, ó abeiro do establecido no artigo 5 dos seus estatutos, ten por obxecto e finalidade, entre outros, estudiar e anallizar-la realidade socioeconómica de Galicia, desenvolvendo actividades, publicacións, cursos, reunións científicas, investigacións etc., que poidan levarse a cabo.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 23.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fusgace, Fundación para el Estudio y Desarrollo Socioeconómico de Galicia y de las Comunidades Europeas ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición de Fusgace, Fundación para el Estudio y Desarrollo Socioeconómico de Galicia y de las Comunidades Europeas no Rexistro de Fundacións de Interese Galego, sección da Conselleia da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicacio no Diario Oficial de Galicia.
Santiago de Compostela, 10 de setembro de 1996.
Dositeo Rodríguez Rodríguez
Conselleiro da Presidencia e Administración Pública
6851
RESOLUCIÓN do 18 de setembro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 7716/1996, interposto polo Concello de Ferrol.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/10/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 7716/1996 interposto polo Concello de Ferrol, contra o Decreto 27/1996, do 25 de xaneiro, que aproba o Regulamento de desenvolvemento lexislativo do capítulo IV da Lei 8/1993, reguladora da Administración hidráulica, relativo ó canon de saneamento, (DOG nº 23 do 1-2-1996), esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas personas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 18 de setembro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
7096
RESOLUCIÓN do 30 de setembro de 1996, da Delegación Provincial de Pontevedra, pola que se determinan os horarios máximos de espectáculos e establecementos públicos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/10/1996

Por orde desta consellería de 26 de setembro de 1996 atribuíuselle a esta delegación, no ámbito provincial, o exercicio das funcións en materia de espectáculos públicos que viña desempeñando a Administración periférica do Estado.
Como queira que os actuais horarios, chamados «de verán», teñen vixencia ata o día de hoxe, faise preciso regular, ó abeiro da orde do Ministerio de Interior do 23 de novembro de 1977, os horarios «de inverno» que rexerán a partir do día de hoxe, optando por manter en liñas xerais os que rexeron nas mesmas datas no período 1995-1996, sen prexuízo de que as conversas que se manterán con tódolos colectivos e sectores implicados, poidan levar no seu momento a efectuar variacións na mellor procura do interese xeral. Por todo o anterior,
RESOLVO:
Primeiro.-Do 1 de outubro de 1996 ó 30 de xuño de 1997, os espectáculos e festas rematarán e os establecementos públicos pecharán, como máximo, ás horas sinaladas no cadro seguinte:
-Cinematógrafos: 0.30 h.
-Teatros: 0.30 h.
-Circos: 24 h.
-Frontóns:0.30 h.
-Boleiras: 24 h.
-Canódromos: 0.30 h.
-Espectáculos ó aire libre: 1 h.
-Verbenas e festas populares: 2.15 h.
-Restaurantes: 1 h.
-Cafés e bares: 1 h.
-Cafeterías: 1.30 h.
-Tabernas: 24 h.
-Salas de festa e discotecas de xuventude: 22 h.
-Bares especiais e «pubs»: 2.30 h.
-Discotecas, salas de festa e salóns de baile: 4 h.
-Cafés-teatro, cafés-cantante, cafés-concerto: 4 h.
-Discotecas e salas de festas con espectáculos ou pases de atraccións: 4 h.
-Tablaos flamencos: 4 h.
As horas sinaladas serán de desaloxo e peche efectivo.
Segundo.-Os venres, sábados, domingos e vésperas de festivos, os horarios indicados no punto anterior ampliaranse media hora máis.
Nos térmos municipais con centros de ensino universitaria, a ampliación realizarase os xoves en lugar dos domingos.
Terceiro.-Os bares especiais, «pubs», discotecas, salas de festas con ou sen espectáculos ou pases de atraccións, salóns de baile, cafés-teatro, cafés-cantante, cafés-concerto e tablaos flamencos, non poderán ser abertos antes das 10 horas da mañá.
Cuarto.-As infraccións ó disposto na presente resolución serán corrixidas coas sancións previstas na lexislación vixente.
Quinto.-Faise expresa remisión, en todo o restante, ó contido da O.M. do 23 de novembro de 1977 citada.
Sexto.-A presente resolución entrará en vigor o día da súa publicación no Diario Oficial de Galicia.
Vigo, 30 de setembro de 1996.
Antonio Coello Bufill
Delegado provincial de Pontevedra
7060
RESOLUCIÓN do 30 de setembro de 1996, da Delegación Provincial de Lugo, pola que se determinan os horarios máximos de espectáculos e establecementos públicos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/10/1996

Por orde desta consellería de 26 de setembro de 1996 atribuíuselle a esta delegación, no ámbito provincial, o exercicio das funcións en materia de espectáculos públicos que viña desempeñando a Administración periférica do Estado.
Como queira que os actuais horarios, chamados «de verán», teñen vixencia ata o día de hoxe, faise preciso regular, ó abeiro da orde do Ministerio de Interior do 23 de novembro de 1977, os horarios «de inverno» que rexerán a partir do día de hoxe,
optando por manter en liñas xerais os que rexeron nas mesmas datas no período 1995-1996, sen prexuízo de que as conversas que se manterán con tódolos colectivos e sectores implicados, poidan levar no seu momento a efectuar variacións na mellor procura do interese xeral. Por todo o anterior,
RESOLVO:
Primeiro.-Do 1 de outubro de 1996 ó 30 de xuño de 1997, os espectáculos e festas rematarán e os establecementos públicos pecharán, como máximo, ás horas sinaladas no cadro seguinte:
-Cinematógrafos: 24 h.
-Teatros: 0.30 h.
-Circos: 24 h.
-Frontóns:0,30 h.
-Boleiras: 24 h.
-Canódromos: 0.30 h.
-Espectáculos ó aire libre: 1 h.
-Verbenas e festas populares: 2.15 h.
-Restaurantes: 1 h.
-Cafés e bares: 1 h.
-Cafeterías: 1.30.
-Tabernas: 24 h.
-Salas de festa e discotecas de xuventude: 22 h.
-Bares especiais e «pubs»: 2.30 h.
-Discotecas, salas de festa e salóns de baile: 4 h.
-Cafés-teatro, cafés-cantante, cafés-concerto: 4 h.
-Discotecas e salas de festas con espectáculos ou pases de atraccións: 4 h.
-Tablaos flamencos: 4 h.
As horas sinaladas serán de desaloxo e peche efectivo.
Segundo.-Os venres, sábados, domingos e vésperas de festivos, os horarios fixos no epígrafe 1), ampliaranse media hora máis.
Ó existir, no municipio de Lugo Campus Universitario, a ampliación horaria, anteriormente indicada, realizarase o xoves, venres, sábados e vésperas de festivo, no devandito municipio.
Terceiro.-Os bares especiais, «pubs», discotecas, salas de festas con ou sen espectáculos ou pases de atraccións, salóns de baile, cafés-teatro, cafés-cantante, cafés-concerto e tablaos flamencos, non poderán ser abertos antes das 10 horas da mañá.
Cuarto.-As infraccións ó disposto na presente resolución serán corrixidas coas sancións previstas na lexislación vixente.
Quinto.-Faise expresa remisión, en todo o restante, ó contido da O.M. do 23 de novembro de 1977 citada.
Sexto.-A presente resolución entrará en vigor o día da súa publicación no Diario Oficial de Galicia.
Lugo, 30 de setembro de 1996.
Manuel Bande Díaz
Delegado provincial de Lugo
7131
RESOLUCIÓN do 30 de setembro de 1996, da Delegación Provincial de Ourense, pola que se determinan os horarios máximos de espectáculos e establecementos públicos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/10/1996

Por orde desta consellería de 26 de setembro de 1996 atribuíuselle a esta delegación, no ámbito provincial, o exercicio das funcións en materia de espectáculos públicos que viña desempeñando a Administración periférica do Estado.
Como queira que os actuais horarios, chamados «de verán», teñen vixencia ata o día de hoxe, faise preciso regular, ó abeiro da orde do Ministerio de Interior do 23 de novembro de 1977, os horarios «de inverno» que rexerán a partir do día de hoxe, optando por manter en liñas xerais os que rexeron nas mesmas datas no período 1995-1996, sen prexuízo de que as conversas que se manterán con tódolos colectivos e sectores implicados, poidan levar no seu momento a efectuar variacións na mellor procura do interese xeral. Por todo o anterior,
RESOLVO:
Primeiro.-Do 1 de outubro de 1996 ó 30 de xuño de 1997, os espectáculos e festas rematarán e os establecementos públicos pecharán, como máximo, ás horas sinaladas no cadro seguinte:
-Cinematógrafos: 24 h.
-Teatros: 0.30 h.
-Circos: 24 h.
-Frontóns:0.30 h.
-Boleiras: 24 h.
-Canódromos: 0.30 h.
-Espectáculos ó aire libre: 1 h.
-Verbenas e festas populares: 2.15 h.
-Restaurantes: 1 h.
-Cafés e bares: 1 h.
-Cafeterías: 1.30.
-Tabernas: 24 h.
-Salas de festa e discotecas de xuventude: 22 h.
-Bares especiais e «pubs»: 2.30 h.
-Discotecas, salas de festa e salóns de baile: 3 h.
-Cafés-teatro, cafés-cantante, cafés-concerto: 3.30 h.
-Discotecas e salas de festas con espectáculos ou pases de atraccións: 3.30 h.
-Tablaos flamencos: 3.30 h.
As horas sinaladas serán de desaloxo e peche efectivo.
Segundo.-Os venres, sábados, domingos e vésperas de festivos, os horarios fixos no epígrafe 1), ampliaranse unha hora máis.
Terceiro.-Os bares especiais, «pubs», discotecas, salas de festas con ou sen espectáculos ou pases de atraccións, salóns de baile, cafés-teatro, cafés-cantante, cafés-concerto e tablaos flamencos, non poderán ser abertos antes das 10 horas da mañá.
Cuarto.-As infraccións ó disposto na presente resolución serán corrixidas coas sancións previstas na lexislación vixente.
Quinto.-Faise expresa remisión, en todo o restante, ó contido da O.M. do 23 de novembro de 1977 citada.
Sexto.-A presente resolución entrará en vigor o día da súa publicación no Diario Oficial de Galicia.
Ourense, 30 de setembro de 1996.
Manuel Lopéz Casas
Delegado provincial de Ourense
7133
RESOLUCIÓN do 30 de setembro de 1996, da Delegación Provincial da Coruña, pola que se determinan os horarios máximos de espectáculos e establecementos públicos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/10/1996

Por orde desta consellería de 26 de setembro de 1996 atribuíuselle a esta delegación, no ámbito provincial, o exercicio das funcións en materia de espectáculos públicos que viña desempeñando a Administración periférica do Estado.
Como queira que os actuais horarios, chamados «de verán», teñen vixencia ata o día de hoxe, faise preciso regular, ó abeiro da orde do Ministerio de Interior do 23 de novembro de 1977, os horarios «de inverno» que rexerán a partir do día de hoxe, optando por manter en liñas xerais os que rexeron nas mesmas datas no período 1995-1996, sen prexuízo de que as conversas que se manterán con tódolos colectivos e sectores implicados, poidan levar no seu momento a efectuar variacións na mellor procura do interese xeral. Por todo o anterior,
RESOLVO:
Primeiro.-Do 1 de outubro de 1996 ó 30 de xuño de 1997, os espectáculos e festas rematarán e os establecementos públicos pecharán, como máximo, ás horas sinaladas no cadro seguinte:
-Cinematógrafos: 24 h.
-Teatros: 0,30 h.
-Circos: 24 h.
-Frontóns:0,30.
-Boleiras: 24 h.
-Canódromos: 0,30.
-Espectáculos ó aire libre: 1 h.
-Verbenas e festas populares: 2 h.
-Restaurantes: 1 h.
-Cafés e bares: 1 h.
-Cafeterías: 1.30 h.
-Tabernas: 24 h.
-Salas de festa e discotecas de xuventude: 22 h.
-Bares especiais e «pubs»: 2.30 h.
-Discotecas, salas de festa e salóns de baile: 4 h.
-Cafés-teatro, cafés-cantante, cafés-concerto: 4 h.
-Discotecas e salas de festas con espectáculos ou pases de atraccións: 4 h.
-Tablaos flamencos: 4 h.
As horas sinaladas serán de desaloxo e peche efectivo.
Segundo.-Os venres, sábados e vésperas de festivos, estes horarios, ampliaranse media hora máis.
Terceiro.-Os bares especiais, «pubs», discotecas, salas de festas con ou sen espectáculos ou pases de atraccións, salóns de baile, cafés-teatro, cafés-cantante, cafés-concerto e tablaos flamencos, non poderán ser abertos antes das 10 horas da mañá.
Cuarto.-As infraccións ó disposto na presente resolución serán corrixidas coas sancións previstas na lexislación vixente.
Quinto.-Faise expresa remisión, en todo o restante, ó contido da O.M. do 23 de novembro de 1977 citada.
Sexto.-A presente resolución entrará en vigor o día da súa publicación no Diario Oficial de Galicia.
A Coruña, 30 de setembro de 1996.
Reyes Carabel Pedreira
Delegado provincial da Coruña
7131
ORDE do 20 de setembro de 1996 pola que se abre o prazo para que os colexios oficiais de farmacéuticos de Galicia poidan solicitar encomenda de xestión.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 01/10/1996

Ata o Real decreto lei 11/1996, do 17 de xuño, de ampliación do servicio farmacéutico á poboación, os colexios oficiais de farmacéuticos viñan realizando funcións de tramitación e resolución de expedientes de apertura de novas oficinas de farmacia.
A promulgación do Real decreto lei 11/1996, do 17 de xuño, mofidificou algunhas cuestións da situación existente ata a data en relación coa apertura de novas oficinas de farmacia. Esta circunstancia fixo preciso que a Comunidade Autónoma adoptase as medidas necesarias para adecuarse ás directrices do dito real decreto lei.
O Decreto 288/1996, do 12 de xullo, sobre competencias e procedemento para a autorización de apertura de oficinas de farmacia, atribúe á Consellería de Sanidade e Servicios Sociais a competencia para a tramitación e resolución dos expedientes relativos ás oficinas de farmacia, baixo os principios de concorrencia, transparencia, mérito e capacidade.
Sen prexuízo de que a resolución debe ser dictada en todo caso polo órgano competente da Consellería de Sanidade e Servicios Sociais, e sen prexuízo tamén de que esta consellería asuma no seu día a tramitación íntegra dos expedientes, parece conveniente establecer unha fase de transitoriedade, na que poidan participar na tramitación dos expedientes aqueles colexios oficiais de farmacéuticos que o soliciten.
Por tal motivo dáse opción a aqueles colexios que queiran colaborar na tramitación e formulación propostas de resolución nos expedientes de autorización de apertura de novas oficinas de farmacia, a que poidan solicita-la encomenda de xestión prevista no artigo 15 da Lei 30/1992, do 26 de novembro, de réxime xurídico das administracións púbicas e do procedemento administrativo común. Na súa virtude,
DISPOÑO:
Ábrese un prazo de 10 días naturais co fin de que aqueles colexios oficiais de farmacéuticos de Galicia que o coiden oportuno, poidan solicitar, ó abeiro do dito artigo 15 da Lei 30/1992, do 26 de novembro, a encomenda da xestión para a tramitación e formulación das propostas de resolución dos expedientes de autorización de novas oficinas de farmacia.
Santiago de Compostela, 20 de setembro de 1996.
José María Hernández Cochón
Conselleiro de Sanidade e Servicios Sociais
5978
ORDE do 9 de setembro de 1996 pola que se autoriza a inclusión da escala de música privada Estudio no rexistro de escolas de música e danza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/10/1996

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse en escolas específicas estudios de música ou de danza. Así mesmo, a Orde do 11 de marzo de 1993 (DOG do 22 de abril de 1993) regula as condicións de creación e funcionamiento destas escolas na Comunidade Autónoma de Galicia.
Por outra parte o Decreto 232/1994, do 14 de xullo, no seu artigo 1º, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada unha solicitude de inclusión no rexistro de escolas de música e danza, por Jesús Atanes López, dunha escola de música, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, os datos da cal se mencionan a continuación, queda incluída no rexistro de escolas de música e danza.
Denominación específica: Estudio, escola de música.
Titular: Jesús Atanes López.
Domicilio: r/ Neira de Mosquera nº 7.
Localidade: Santiago de Compostela.
Provincia: A Coruña.
Segundo.-A escola de música citada queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril de 1993), e á inspección académica correspondente.
Disposicións derradeiras
Primeira.-Facúltase o director xeral de Ordenación Educativa e Centros para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de setembro de 1996.
Celso Currás Fernández
Conselleiro de Educación e Ordenación Universitaria
6839
ORDE do 9 de setembro de 1996 pola que se autoriza a inclusión da escola de música privada Guillelme Brown no rexistro de escolas de música e danza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/10/1996

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse en escolas específicas estudios de música ou de danza. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte o Decreto 232/1994, do 14 de xullo, no seu artigo 1º, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada unha solicitude de inclusión no rexistro de escolas de música e danza, pola Sociedade Cooperativa Limitada Guillelme Brown, dunha escola de música, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, os datos da cal se mencionan a continuación, queda incluída no rexistro de escolas de música e danza.
Denominación específica: Guillelme Brown.
Titular: Sociedade Cooperativa Limitada Guillelme Brown.
Domicilio: A Merteira.
Localidade: Pereiro de Aguiar.
Provincia: Ourense.
Segundo.-A escola de música citada queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e á Inspección Académica correspondente.
Disposicións derradeiras
Primeira.-Facúltase o director xeral de Ordenación Educativa e Centros para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de setembro de 1996.
Celso Currás Fernández
Conselleiro de Educación e Ordenación Universitaria
6838
DECRETO 362/1996, do 26 de setembro, polo que se nomea a Javier Suárez García director xeral xefe da Asesoría Xurídica Xeral da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 30/09/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta do conselleiro da Presidencia e Administración Pública, e logo de deliberación do Consello da Xunta de Galicia na súa reunión do día vinteseis de setembro de mil novecentos noventa e seis.
Nomeo a Javier Suárez García director xeral xefe da Asesoría Xurídica Xeral da Xunta de Galicia.
Santiago de Compostela, vinteseis de setembro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7063
DECRETO 361/1996, do 26 de setembro, polo que se dispón que cese Rafael Urtasun Amann como director xeral xefe da Asesoría Xurídica Xeral da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 30/09/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta do conselleiro da Presidencia e Administración Pública, e logo de deliberación do Consello da Xunta de Galicia na súa reunión do día vinteseis de setembro de mil novecentos noventa e seis.
DISPOÑO:
Que cese, por pase a outro destino, Rafael Urtasun Amann, como director xeral xefe da Asesoría Xurídica Xeral da Xunta de Galicia, agradecéndole os servicios prestados.
Santiago de Compostela, vinteseis de setembro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7044